cyanic-selkie/wikianc huggingface dataset:
ประเทศลิเบีย
ภูมิศาสตร์
ภัยธรรมชาติมาในรูปแบบของซีรอคโคที่ร้อน แห้ง และเต็มไปด้วยฝุ่น (รู้จักกันในลิเบียว่า จิบลิ) นี่คือลมทางใต้ที่พัดจากหนึ่งถึงสี่วันในฤดูใบไม้ผลิและฤดูใบไม้ร่วง นอกจากนี้ยังมีพายุฝุ่นและพายุทราย โอเอซิสสามารถพบได้ทั่วลิเบีย ที่สำคัญที่สุดคือ Ghadames และ Kufra ลิเบียเป็นหนึ่งในประเทศที่มีแสงแดดจัดและแห้งแล้งที่สุดในโลกเนื่องจากมีสภาพแวดล้อมแบบทะเลทราย
ริก สไตเนอร์
โรเบิร์ต "ริก" รีชสไตเนอร์ (Robert "Rick" Rechsteiner) เกิด 9 มีนาคม ค.ศ. 1961 เป็นที่รู้จักในชื่อบนสังเวียน ริก สไตเนอร์ (Rick Steiner) เป็นนายหน้าค้าอสังหาริมทรัพย์ และนักมวยปล้ำอาชีพกึ่งเกษียณอายุชาวอเมริกัน เป็นที่รู้จักในการทำงานกับสมาคม World Championship Wrestling อดีตแชมป์ WCW World Tag Team Championship 8สมัย (7สมัยร่วมกับน้องชายสก็อตต์ ในครึ่งหนึ่งของ The Steiner Brothers และ1สมัยกับ Kenny Kaos) นอกจากจะประสบความสำเร็จในการปล้ำแท็กทีม, เขายังได้แชมป์ WCW United States Heavyweight Championship 1สมัย และ WCW World Television Championship 3สมัย นอกเหนือจาก WCW เขายังพบความสำเร็จใน World Wrestling Federation (WWF) ซึ่งเขาและสก็อตต์ได้แชมป์ World Tag Team Championship 2สมัย ในปี 2022 เขาและสกอตต์ได้รับการบรรจุชื่อเข้าสู่หอเกียรติยศ WWE Hall of Fame
วอลเลย์บอลเวิลด์ลีก 2016
วอลเลย์บอลเวิลด์ลีก 2016 (2016 FIVB Volleyball World League) เป็นการแข่งขันวอลเลย์บอลชายระดับโลก จำนวน 36 ทีม เริ่มทำการแข่งขันตั้งแต่วันที่ 17 มิถุนายน – 17 กรกฎาคม พ.ศ. 2559 โดยเจ้าภาพสนามแข่งขันรอบสุดท้ายในครั้งนี้คือ กรากุฟ, ประเทศโปแลนด์
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
สถิติผู้นำ
สถิติคะแนนของแต่ละดิวิชันตามรายงาน P2 และ P3 สถิติรวมทั้ง 6 ทักษะของวอลเลย์บอล ได้แก่ การเสิร์ฟ การรับลูกเสิร์ฟ การเซต การตบ การบล็อก และการรับลูกตบ โดยตารางด้านล่างแสดง 5 อันดับแรกของผู้เล่นที่มีคะแนนมากที่สุดในแต่ละความสามารถตามดิวิชัน ณ 10 กรกฎาคม ค.ศ. 2016
ตัวทำคะแนนยอดเยี่ยม
คะแนนที่ดีที่สุดตัดสินจากคะแนน การตบ การบล็อก และการเสิร์ฟ
ตัวตบยอดเยี่ยม
ตัวตบยอดเยี่ยมตัดสินจากความสำเร็จในการตบเป็นเปอร์เซ็นต์
ชีอา
ชีอา (chia, ) หรือ ชิอา (chía, ) เป็นพืชในวงศ์ Lamiaceae พบในเม็กซิโกและกัวเตมาลา เมล็ดมีน้ำมันใช้สกัดน้ำมัน น้ำมันในเมล็ดมีโอเมกา 3 สูง ช่วยลดคอเลสเทอรอลและไตรกลีเซอไรด์ได้
วอลเลย์บอลเวิลด์ลีก 2016
ตัวบล็อกยอดเยี่ยม
ตัวบล็อกยอดเยี่ยมตัดสินจากค่าเฉลี่ยของการบล็อกต่อเซท
ตัวเสิร์ฟยอดเยี่ยม
ตัวเสิร์ฟยอดเยี่ยมตัดสินจากค่าเฉลี่ยของการชนะด้วยลูกเสิร์ฟต่อเซท
อิริโกะ ฮะสึเนะ
อิริโกะ ฮะสึเนะ เกิดเมื่อวันที่ 24 มีนาคม ค.ศ. 1982 เป็นนักแสดงหญิงและนางแบบชาวญี่ปุ่น
วอลเลย์บอลเวิลด์ลีก 2016
ตัวเซตยอดเยี่ยม
ตัวเซตยอดเยี่ยมตัดสินจากค่าเฉลี่ยของการวิ่งเซตต่อเซท
ตัวรับบอลตบยอดเยี่ยม
ตัวรับบอลตบยอดเยี่ยมตัดสินจากค่าเฉลี่ยของความสำเร็จในการรับบอลตบต่อเซท
ตัวรับบอลเสิร์ฟยอดเยี่ยม
ตัวรับบอลเสิร์ฟยอดเยี่ยมตัดสินจากประสิทธิภาพการรับบอลเสิร์ฟเป็นเปอร์เซ็นต์
โชโซกาเบะ โมโตจิกะ
โชโซกาเบะ โมโตจิกะ เป็นไดเมียว ญี่ปุ่นในยุคเซ็งโงกุที่ได้ครองทั้งเกาะชิโกกุ
ประวัติ
โมโตจิกะ เกิดในปราสาทโอโกะในเขตนางาโอกะ ของแคว้นโทซะ เขาเป็นลูกคนโตและผู้สืบทอดของโชโซกาเบะ คูนิจิกะ โมโตจิกะเป็นคนเงียบและเรียบร้อย (เมื่อก่อนนั้นว่ากันว่ามีฉายาว่า ฮิเมะวาโกะ ซึ่งแปลว่าเจ้าหญิงตัวน้อย) แต่ต่อมาเขาก็ได้ฝึกวิชาการรบจนเป็นนักรบที่เก่งกล้า ใน พ.ศ. 2103 โมโตจิกะได้เข้าสู่สนามรบเป็นครั้งแรก สู้กับตระกูลโมโตยามะ
ตระกูลโชโซกาเบะนั้นเป็นตระกูลย่อยที่แยกมาจากตระกูลอิจิโจ จึงทำให้ตระกูลโชโซกาเบะขึ้นตรงต่อตระกูลอิจิโจ แต่เมื่อโมโตจิกะเติบใหญ่ บิดาของโมโตจิกะก็เริ่มแยกตัวออกจากตระกูลอิจิโจ และสืบทอดเจตนาให้ลูกชายของตน เมื่อหลังจากชัยชนะในศึกอาซากูระกับตระกูลโมโตยามะและพันธมิตรแล้ว โมโตจิกะก็ตั้งตัวอยู่ที่ทุ่งราบโคจิ และรวบรวมทหารมาได้ 7,000 นายบุกโจมตีตระกูลอากิคู่ปรับที่อยู่ด้านตะวันออกของแคว้นโทซะ ตระกูลอากิเข้าร่วมกับตระกูลอิจิโจที่กำลังย่ำแย่อยู่ โดยมีอิจิโจ คาเงซาดะเป็นหัวหน้าตระกูล โมโตจิกะได้ชัยชนะอย่างง่ายดาย คาเงซาดะรีบถอยทัพไปแคว้นบังโงะ ต่อมาตระกูลโอโตโมะได้สนับสนุนคาเงซาดะ โดยส่งกองกำลังมาให้ แล้วคาเงซาดะก็บุกโมโตจิกะอีกครั้ง แต่ก็ย่อยยับกลับไป หลังจากศึก โมโตจิกะได้ครอบครองแคว้นโทซะทั้งหมด และวางแผนที่จะครองทั้งเกาะชิโกกุมาครอบครอง
รวบรวมเกาะชิโกกุ
หลังจากครองโทซะ โมโตจิกะก็ได้รวบกำลังอีกครั้งเพื่อไปบุกแคว้นอิโยะที่อยู่ด้านเหนือ เจ้าแห่งแคว้นนั้นคือโคโนะ มิจินาโอะ ที่ได้รับการสนับสนุนจากตระกูลโมริ แต่ทว่าช่วงที่โมโตจิกะเคลื่อนทัพบุกใน พ.ศ. 2122 ตระกูลโมริไม่สามารถมาช่วยเขาได้เพราะกำลังรบกับโอดะ โนบูนางะ จึงทำให้มิจินาโอะต้องเผชิญกับโมโตจิกะเพียงลำพัง ทัพของโมโตจิกะซึ่งนำทัพโดย ฮิซาตาเกะ ชิกาโนบุบุกโจมตีปราสาทโอกายามะ ซึ่งเป็นป้อมที่แกร่งที่สุดทางใต้ของแคว้นอิโยะ ระหว่างล้อมปราสาทนั้น ชิกาโนบุถูกยิงเสียชีวิต ทำให้ทัพของโมโตจิกะแตกพ่ายไป ปีต่อมา โมโตจิกะนำทัพมาเองจำนวน 30,000 นายเข้าบุกอีกครั้ง ทัพของมิจินาโอะแตกพ่ายไปแคว้นบังโงะ ทำให้โมโตจิกะได้ครองแคว้นอิโยะได้สำเร็จ ใน พ.ศ. 2125 โมโตจิกะบุกแคว้นอาวะและปราบตระกูลโซโงะ และปีต่อมา โมโตจิกะก็เข้าบุกส่วนที่เหลือของอาวะ และบุกขึ้นเลยไปแคว้นซานูกิ และได้ครองเกาะชิโกกุทั้งหมดเป็นอันสำเร็จ
โทโยโตมิ ฮิเดโยชิ
หลังจากโมโตจิกะได้ครองเกาะชิโกกุมาได้ปีกว่า ๆ และเมื่อถึงพ.ศ. 2127 หายนะก็เข้ามาสู่ดินแดนของเขา โทโยโตมิ ฮิเดโยชิได้นำทัพมาร่วมแสนนายเข้าบุกเกาะชิโกกุ โดยมีทหารจากตระกูลโมริ 30,000 นาย และอยู่ภายใต้ของขุนพลฮาชิบะ ฮิเดงานะ อีก 60,000 นาย โมโตจิกะเห็นว่าไม่สามารถสู้กองกำลังที่เหนือกว่ามากได้จึงยอมจำนน และฮิเดโยชิก็เอาแคว้นอิโยะ อาวะ และซานูกิไป แต่ยังให้โมโตจิกะครอบครองแคว้นโทซะไว้อย่างเดิม หลังจากนั้นอีก 3 ปี พ.ศ. 2130 โมโตจิกะก็ถูกฮิเดโยชิเรียกตัวไปทำศึกเพื่อยึดครองเกาะคีวชู รบกับตระกูลชิมาซุในศึกเฮซึงิงะวะ กองทัพของฮิเดโยชิและพันธมิตรถูกทำลาย ลูกชายคนโปรดของโมโตจิกะ โชโซกาเบะ โนบูจิกะ ได้ตายในสนามรบ ฮิเดโยชิหวังจะปลอบโมโตจิกะโดยยกเขตโอซูมิให้เป็นการทดแทน แต่โมโตจิกะปฏิเสธอย่างสุภาพไป ใน พ.ศ. 2133 ที่ศึกปราสาทโอดาวาระ โมโตจิกะได้เป็นคนนำทัพเรือมาสนับสนุนให้ฮิเดโยชิ และอีก 2 ปีต่อมา ก็นำทหารจำนวน 3,000 นายเข้าบุกเกาหลีใต้
หลังจากเกาหลีใต้
โมโตจิกะได้นำทัพกลับมา แล้วเขาก็ถอนตัวออกจากกองทัพเกี่ยวกับการรบไปใช้ชีวิตแบบพระอย่างเรียบง่าย เมื่อ พ.ศ. 2142 โมโตจิกะก็สิ้นลมอย่างเงียบ ๆ ในคฤหาสน์ที่เขตฟูชิมิ นครเกียวโต
อ้างอิง
15381599
หูทวนลม
หูทวนลม เป็นซิงเกิลของศักดิ์สิทธิ์ แท่งทอง ประพันธ์คำร้องและแต่งทำนองโดย กสิ นิพัฒน์ศิริผล และเรียบเรียงโดย NY-Q ออกจำหน่ายในวันที่ 19 มีนาคม พ.ศ. 2556 สังกัดครัวซอง ในเครือจีเอ็มเอ็ม แกรมมี่ เป็น 1 ของโปรเจกต์ Croissong Long Long Do เนื้อหาของเพลง หูทวนลม เป็นเหตุการณ์จริงที่เกิดจากประสบการณ์ของ­­คนรอบตัวเขาความหมายก็ตรงตัวเลย ถ้าจะเปรียบก็คงจะเหมือนคนที่ตายแล้วแต่ไม่รู้ตัว
การตอบรับ
เพลง หูทวนลม ได้อันดับสูงสุด 6 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 11 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แจ็ก กรีลิช
แจ็ก ปีเตอร์​ กรีลิช (Jack​ Peter Grealish; เกิด 10 กันยายน ค.ศ. 1995) เป็นนักฟุตบอลชาวอังกฤษเชื้อสายไอริช ปัจจุบันเล่นได้ทั้งในตำแหน่งปีก และกองกลางตัวรุก ให้แก่แมนเชสเตอร์ซิตี และทีมชาติอังกฤษ
ประวัติ
กรีลิชเกิดเมื่อวันที่ 10 กันยายน ค.ศ. 1995 ที่เมืองโซลิฮัลล์ ทวดของเขาคือบิลลี แกร์ราตี ซึ่งเคยคว้าแชมป์เอฟเอคัพกับแอสตันวิลลาเมื่อปี ค.ศ. 1905 โดยเควิน กรีลิช พ่อของแจ็ก กรีลิช เป็นแฟนอย่างเหนียวแน่นของแอสตันวิลลา เคยผ่านการเห็นแอสตันวิลลาประสบความสำเร็จทั้งคว้าแชมป์ลีกและยูโรเปียนคัพ (ยูฟ่าแชมเปียนส์ลีก ในปัจจุบัน) มาแล้วในยุคทศวรรษที่ 80 โดยเฉพาะในนัดชิงยูโรเปียนคัพ เควินเป็นหนึ่งในผู้ที่ได้ไปนั่งชมถึงอัฒจรรย์ที่สนามเดอไคป์ ในเมืองรอตเทอร์ดาม ประเทศเนเธอร์แลนด์ เลยทีเดียว เควินจึงปลูกฝังให้แจ็กรักในแอสตันวิลลาตั้งแต่อายุได้ 4 ขวบ ด้วยการพาไปนั่งชมการแข่งขันของสโมสรที่อัฒจรรย์ฝั่งดักเอลลิสสแตนด์
แจ็ก กรีลิช เป็นนักฟุตบอลที่สวมถุงเท้าเมื่อลงแข่งขันในลักษณะแบบพับลงมาครึ่งแข้ง โดยได้รับแรงบันดาลใจมาจากจอร์จ เบสต์ อดีตกองกลางในระดับตำนานของแมนเชสเตอร์ยูไนเต็ด
ระดับสโมสร
หลังจากหมดสัญญายืมตัวแล้ว กรีลิชจึงได้กลับมาร่วมทีมแอสตันวิลลาพร้อมกับฟอร์มที่ดีขึ้นอย่างมากโดยในฤดูกาล 2014-15 ที่สามารถโชว์ฟอร์มได้อย่างโดดเด่น โดยเฉพาะในรอบรองชนะเลิศของรายการเอฟเอคัพที่แอสตันวิลลาเอาชนะทีมใหญ่อย่าง ลิเวอร์พูล ไปได้ 2-1 ที่สนามเวมบลีย์ เมื่อวันที่ 19 เมษายน ค.ศ. 2015
เดวิด เอ. ฮัฟฟ์แมน
เดวิด อัลเบิรต์ ฮัฟแมน หรือ '''เดวิด เอ. ฮัฟแมน''' (อังกฤษ: David A. Huffman) เป็นผู้บุกเบิกการเข้ารหัส ระดับบิต ในวิชาวิทยาศาสตร์คอมพิวเตอร์ และเป็นผู้นำอีกเรื่องหนึ่งในแขนงวิชา คณิตศาสตร์ โอริกามิ ฮัฟแมนเสียชีวิตในวัย 74ปี ด้วยโรงมะเร็ง
การศึกษา
วิศวกรรมไฟฟ้า จากมหาวิทยาลัยโอไฮโอเสตท ได้เป็นทหารเรือประจำการ 2 ปี ในตำแหน่งผู้เชี่ยวชาญด้านเรดาห์ และกลับมาศึกษาชั้นปริญญาเอกด้านวิศวกรรมไฟฟ้า ที่ สถาบันเทคโนโลยีแมสซาชูเซตส์ ด้าน วงจร ซีเควนเชี่ยล สวิทชชิ่ง
การทำงาน
ในปี พ.ศ. 2494 สร้างรหัสฮัฟแมน ในระหว่างที่กำลังส่งการบ้าน สำหรับการสอบปลายภาค ชั้นปริญญาเอกที่ สถาบันเทคโนโลยีแมสซาชูเซตส์ ต่อมาเข้าร่วมทำงานใน สถาบันเทคโนโลยีแมสซาชูเซตส์ 14 ปี ต่อมาย้ายมาเป็นอาจารย์ที่ มหาวิทยาลัยแคลิฟอร์เนีย
เกรก นอร์แมนส์ ชาร์กแอตแทก!: ดิอัลติเมตกอล์ฟซิมูเลเตอร์
รูปแบบการเล่น
เกรก นอร์แมนส์ ชาร์กแอตแทก!: ดิอัลติเมตกอล์ฟซิมูเลเตอร์ เป็นเกมที่มีสนามกอล์ฟสองแห่งรวมอยู่ ได้แก่ สนามกอล์ฟสมมุติเกรมลิน และสนามรอยัลออโตโมบิลที่เอปซอม เกมดังกล่าวจำลองพืชพรรณและวัฏจักรสภาพอากาศ ตลอดจนผู้เล่นสามารถปรับเปลี่ยนลม, สภาพอากาศ และเอฟเฟกต์ลูกกอล์ฟได้ เกมนี้อนุญาตให้ผู้เล่นสูงสุดสี่คนสามารถแข่งในรูปแบบเดี่ยว, โฟร์บอล, โฟร์ซัม และกรีนซัม เกมดังกล่าวมีมุมมองแบบเต็มของแต่ละหลุม ที่วางอยู่บนกริด 3 มิติที่ซ้อนทับ
ทั้งนี้ เกรก นอร์แมน ผู้เป็นนักกอล์ฟอาชีพชาวออสเตรเลีย ซึ่งมีชื่ออยู่ในเกม เป็นที่รู้จักในฐานะ "ฉลามขาวผู้ยิ่งใหญ่"
การตอบรับ
ไบรอัน วอล์กเกอร์ ได้วิจารณ์เกรก นอร์แมนส์ ชาร์กแอตแทก!: ดิอัลติเมตกอล์ฟซิมูเลเตอร์ ให้แก่นิตยสารเกมส์อินเตอร์เนชันแนล และให้ 1 คะแนนเต็ม 10 (ไก่งวง) เนื่องจากข้อบกพร่อง และระบุว่า "อัลติเมตกอล์ฟให้ความรู้สึกเหมือนเป็นเกมที่ได้รับการตั้งโปรแกรมโดยผู้ที่ไม่เคยเล่นรอบมาก่อนในชีวิต และเบอร์ดีแปลกจริง ๆ"
ส่วนกอร์ดอน โฮตัน สำหรับคอมพิวเตอร์แอนด์วิดีโอเกมส์ได้ชื่นชมระบบเกม และกล่าวว่า "มันไม่สนุกเท่าลีดเดอร์บอร์ด แต่เป็นการจำลองที่แม่นยำกว่ามาก และน่าจะดึงดูดใจแฟน ๆ ของการพิตช์และพัตต์จากเก้าอี้เท้าแขนที่กำลังมองหาบางสิ่งที่ท้าทายกว่าเล็กน้อย"
ขณะที่เคียรัน เบรนแนน จากนิตยสารเดอะวันชื่นชมนวัตกรรมต่าง ๆ เช่น สภาพอากาศที่แตกต่างกันและสามารถเดินบนสนามได้ แต่รู้สึกว่า "นี่ยังเป็นเพียงการจำลองการเล่นกอล์ฟขั้นสุดท้าย"
นิดยสารเดอะเกมส์แมชชีนพบว่าในขณะที่เกม "พยายามเพิ่มจากลีดเดอร์บอร์ดโดยไม่มีคุณสมบัติที่น่าสนใจ ซึ่งขาดตอนด้วยภูมิทัศน์กริด รวมถึงมุมสวิงและการตีที่ปรับได้" เขารู้สึกว่านี่คือ "ไม่มีการปรับปรุงที่สำคัญ"
ผมเอาแต่อัปสกิลทำฟาร์ม แต่ไม่รู้ทำไมผมถึงได้แข็งแกร่งขึ้นซะงั้น
ผมเอาแต่อัปสกิลทำฟาร์ม แต่ไม่รู้ทำไมผมถึงได้แข็งแกร่งขึ้นซะงั้น เป็นซีรีส์ไลต์โนเวลญี่ปุ่น เขียนโดยโชบนนุ และวาดภาพประกอบโดยโซงาวะ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้ โชเซ็ตสึกะ นิ นาโร ตั้งแต่เดือนสิงหาคม พ.ศ. 2559 ถึงพฤษภาคม พ.ศ. 2561 ภายหลังได้รับลิขสิทธิ์ตีพิมพ์โดยสำนักพิมพ์ฟูตาบาชะ  ตีพิมพ์เป็นหนังสือไลต์โนเวลในเครือมอนสเตอร์บุงโกะทั้งหมด 5 เล่มตั้งแต่เดือนมีนาคม พ.ศ. 2560 ถึงพฤศจิกายน พ.ศ. 2561 มังงะดัดแปลงวาดภาพโดยอากิ ทารูโตะ เผยแพร่ทางสิ่งพิมพ์ดิจิทัล เว็บคอมิกแอ็กชัน ของสำนักพิมพ์ฟูตาบาชะตั้งแต่เดือนเมษายน พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 9 ซีรีส์อนิเมะโทรทัศน์ สร้างโดย Studio A-Cat ออกอากาศตั้งแต่เดือนตุลาคมถึงธันวาคม พ.ศ. 2565
ไลต์โนเวล
ซีรีส์นิยายเขียนโดยโชบนนุ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้ โชเซ็ตสึกะ นิ นาโร ตั้งแต่เดือนสิงหาคม พ.ศ. 2559 ถึงพฤษภาคม พ.ศ. 2561 ภายหลังได้รับลิขสิทธิ์ตีพิมพ์โดยสำนักพิมพ์ฟูตาบาชะ ตีพิมพ์เป็นหนังสือไลต์โนเวลในเครือมอนสเตอร์บุงโกะ วาดภาพประกอบโดยโซงาวะ วางจำหน่ายทั้งหมด 5 เล่มตั้งแต่วันที่ 30 มีนาคม พ.ศ. 2560 ถึง 30 พฤศจิกายน พ.ศ. 2561
มังงะ
มังงะดัดแปลงวาดภาพโดยอากิ ทารูโตะ เผยแพร่ทางสิ่งพิมพ์ดดิจิทัล เว็บคอมิกแอ็กชัน ของสำนักพิมพ์ฟูตาบาชะตั้งแต่เดือนเมษายน พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 เมือเดือนกุมภาพันธ์ พ.ศ. 2565
อนิเมะ
เมื่อวันที่ 26 กุมภาพันธ์ พ.ศ. 2565 ได้มีการประกาศสร้างซีรีส์อนิเมะโทรทัศน์ ซีรีส์อนิเมะผลิตโดย Studio A-Cat กำกับโดยโนริฮิโกะ นางาฮามะ เขียนบทโดยโทโกะ มาจิดะ ออกแบบตัวละครโดยมาซามิ ซูเอโอกะ และแต่งดนตรีประกอบโดยทากูโร อิงะ มีกำหนดออกอากาศในวันที่ 1 ตุลาคม พ.ศ. 2565 ทางช่อง Tokyo MX, SUN, BS NTV และ HTB 7ORDER จะร้องเพลงเปิดชื่อเพลงว่า "Growing up" ส่วน Pop Shinanaide จะร้องเพลงปิดชื่อเพลงว่า "Rolling Soul Happy Days"
เทศบาลเมืองปทุมธานี
เทศบาลเมืองปทุมธานี เป็นเทศบาลเมืองแห่งหนึ่งในจังหวัดปทุมธานี เป็นศูนย์กลางของจังหวัด มีพื้นที่ครอบคลุมตำบลบางปรอกทั้งตำบลในอำเภอเมืองปทุมธานี มีประชากรในปี พ.ศ. 2562 จำนวน 23,528 คน
การจัดตั้งเทศบาล
เทศบาลเมืองปทุมธานีตั้งอยู่ในอำเภอเมืองปทุมธานี จังหวัดปทุมธานี จัดตั้งขึ้นตามพระราชกฤษฎีกาจัดตั้งเทศบาลเมืองปทุมธานี ลงวันที่ 28 พฤศจิกายน พ.ศ. 2479 มีพื้นที่ 1.7 ตารางกิโลเมตร และได้มีการขยายเขตเทศบาลตามพระราชกฤษฎีกาเปลี่ยนแปลงเขตเทศบาลเมืองปทุมธานี ลงวันที่ 12 มีนาคม พ.ศ. 2524 โดยมีพื้นที่ทั้งสิ้น 7.1 ตารางกิโลเมตร ห่างจากกรุงเทพมหานครประมาณ 30 กิโลเมตร และห่างจากศาลากลางจังหวัดปทุมธานีประมาณ 1 กิโลเมตร
เทศบาลเมืองชัยนาท
ชัยนาท เป็นเทศบาลเมืองแห่งหนึ่งในจังหวัดชัยนาท เป็นศูนย์กลางของจังหวัด มีพื้นที่ครอบคลุมตำบลในเมืองทั้งตำบล และบางส่วนของตำบลบ้านกล้วย ตำบลท่าชัย และตำบลเขาท่าพระในอำเภอเมืองชัยนาท มีประชากรในปี พ.ศ. 2560 จำนวน 12,225 คน
ประวัติ
เทศบาลเมืองชัยนาทเดิมเป็นสุขาภิบาลในชื่อ ตำบลบ้านกล้วย ต่อมาได้มีพระราชกฤษฎีกาจัดตั้งเทศบาลเมืองชัยนาทเพื่อยกฐานะท้องที่ตำบลบ้านกล้วยเป็น เทศบาลเมืองชัยนาท เมื่อวันที่ 29 พฤศจิกายน พ.ศ. 2479 ในสมัยพระยาพหลพลพยุหเสนาเป็นนายกรัฐมนตรี มีเนื้อที่เทศบาล 1.25 ตารางกิโลเมตร
ต่อมาในเขตเทศบาลได้มีประชาชนเข้ามาอยู่อาศัยและประกอบการค้าเป็นจำนวนมากขึ้น จึงได้มีพระราชกฤษฎีกาเปลี่ยนแปลงเขตเทศบาลเมืองชัยนาทเมื่อวันที่ 31 ธันวาคม พ.ศ. 2511 ขยายเขตพื้นที่เป็น 6.061 ตารางกิโลเมตร ในสมัยจอมพลถนอม กิตติขจร เป็นนายกรัฐมนตรี
เมลินา เปเรซ
เมลินา นาวา เปเรซ (Melina Nava Perez) เกิดวันที่ 9 มีนาคม พ.ศ. 2522 ที่ไฮดีเสิร์ต, แคลิฟอร์เนีย เป็นนักมวยปล้ำอาชีพชาวโรมาเนีย เป็นที่รู้จักกันอย่างแพร่หลายในสมาคม ดับเบิลยูดับเบิลยูอี ใช้ชื่อว่า เมลินา (Melina) เคยเข้าร่วมประกวดการแข่งขันในรายการ ทัฟ อีนัฟ ซีซั่น 3 ในปี 2002   เธอมีการขึ้นเวทีที่แตกต่างจากดีวาส์คนอื่นคือเธอจะแยกขา 180 องศาขึ้นเวทีเป็นที่ฮือฮาในหมู่ผู้ชม เธอเริ่มอาชีพของเธอเป็นประกวดความงาม, ชนะเลิศการแข่งขันโมเดลลิงหลายอย่าง
ในปี 2008 เธอได้รับบทเปิดศึกกับเบท ฟีนิกซ์ ถึงแม้ว่าเธอจะแพ้ไปแต่ก็ทำให้เธอมีบทบาทมากขึ้นในรอว์ จนเธอได้รับบาจเจ็บขาผลิกทำให้เธอต้องพักไปนานถึง 5 เดือน และกลับมาในปลายปี 2008 เปิดศึกกับเบทต่อ และในปี 2009 เธอชนะเบทคว้าแชมป์กลับคืนมาได้
เธอถูกย้ายไปสแมคดาวน์ เปิดศึกกับมิเชล แมคคูล และเสียแชมป์ให้กับแมคคูลในเดอะแบช (2009) ไม่นานนักเธอกลับมารอว์ อีกครั้งและเอาชนะจิลเลียน ฮอลล์ที่เพิ่งชนะมิกกี เจมส์ได้แชมป์ดีวาส์และเอาชนะจิลเลียนคว้าแชมป์มาได้ รวมสมัยแชมป์ของเธอ แชมป์หญิง WWE 3 สมัย  และแชมป์ดีวาส์ 2 สมัย  ก่อนที่เธอจะถูกไล่ออกจาก WWE ในปี 2011
เจ้าสาวผมเป็นแฝดห้า เดอะ มูฟวี่
เจ้าสาวผมเป็นแฝดห้า เดอะ มูฟวี่ เป็นภาพยนตร์อนิเมะญี่ปุ่นแนวสุขนาฏกรรมจินตนิยมในปี พ.ศ. 2565 อ้างอิงจากซีรีส์มังงะเรื่องเจ้าสาวผมเป็นแฝดห้า โดยเนงิ ฮารูบะและเป็นภาคต่อของซีรีส์อนิเมะโทรทัศน์ เจ้าสาวผมเป็นแฝดห้า (พ.ศ. 2562–2564) ผลิตโดยบิบิวรีแอนิเมชันสตูดิโอส์และจัดจำหน่ายโดยโพนีแคนยอน ภาพยนตร์กำกับโดยมาซาโตะ จิมโบะ เขียนบทโดยเคอิจิโร โอจิ พากย์เสียงตัวละครนำโดยโยชิตสึงุ มัตสึโอกะ, คานะ ฮานาซาวะ, อายานะ ทาเกทัตสึ, มิกุ อิโต, อายาเนะ ซากูระ และอิโนริ มินาเซะ
มีการประกาศสร้างภาคต่อของซีรีส์อนิเมะในเดือนมีนาคม พ.ศ. 2564 ตามมาด้วยการยืนยันโครงการในฐานะภาพยนตร์ในเดือนเมษายน มีการเผยรายชื่อนักพากย์และทีมงานของภาพยนตร์ในเดือนตุลาคมและธันวาคม พ.ศ. 2564 ตามลำดับ
เจ้าสาวผมเป็นแฝดห้า เดอะ มูฟวี่ เข้าฉายในโรงภาพยนตร์ในประเทศญี่ปุ่นในวันที่ 20 พฤษภาคม พ.ศ. 2565 และเข้าฉายในโรงภาพยนตร์ในประเทศไทยในวันที่ 29 กันยายน พ.ศ. 2565
CG
CG หรือ cg สามารถหมายถึง
นมเสือ
นมเสือ เป็นไม้เลื้อยเนื้อแข็งในวงศ์ Anonaceae ใบรูปรี ดอกสีเหลืองนวล ผลทรงกระบอกแก่แล้วเป็นสีเหลืองอมส้ม ออกดอกช่วงพฤษภาคม – มิถุนายน ผลแก่เดือนตุลาคม เป็นพืชถิ่นเดียวในประเทศไทยและเป็นพืชเพียงชนิดเดียวในสกุลนี้พบครั้งแรกในประเทศไทยเมื่อ 8 มิถุนายน พ.ศ. 2465 ที่บ้านละมุง จังหวัดกำแพงเพชร โดยหมอคาร์ ชาวไอริช
มันตราไดอารี่
รายการ มันตราไดอารี่ (Mantra Diary) เป็นรายการวาไรตี้ทอล์คโชว์นำเสนอเรื่องราวสร้างสุข พร้อมด้วยเคล็ดลับง่ายๆที่สามารถนำไปใช้ได้ในชีวิตประจำวัน ดำเนินรายการโดยพิธีกรที่เป็นตัวแทนไลฟ์สไตล์ผู้หญิง อังศ์วรา ธีระตันติกานนท์ (หมอเอิง), ออกอากาศทุกวันพุธ เวลา 15.45 น.-16.15 น. ทาง อมรินทร์ทีวี
ช่วงต่าง ๆ ของรายการ
(ซึ่งทั้ง 2 ช่วงนี้สนับสนุนโดย ผลิตภัณฑ์ดูแลเส้นผม SOVLE)
อนึ่ง บางสัปดาห์ หมอเอิงจะพาไปเที่ยวในสถานที่ท่องเที่ยวที่น่าสนใจ รวมถึงพาชิมของอร่อยในย่านนั้น
ปุดเดือน
ปุดเดือน เป็นพืชวงศ์ขิง และเป็นพืชอิงอาศัย ในไทยพบเฉพาะในป่าตามชายแดนภาคใต้ โดยเฉพาะที่เขตรักษาพันธุ์สัตว์ป่าฮาลา-บาลา ในจังหวัดยะลาและนราธิวาส
เทศบาลเมืองกำแพงเพชร (จังหวัดกำแพงเพชร)
กำแพงเพชร เป็นองค์กรปกครองส่วนท้องถิ่นประเภทเทศบาลเมือง มีพื้นที่ครอบคลุมตำบลในเมือง อำเภอเมืองกำแพงเพชร จังหวัดกำแพงเพชร ในอดีตเคยเป็นเมืองเก่าแก่ที่สำคัญแห่งหนึ่งของอาณาจักรสุโขทัย เทศบาลเมืองกำแพงเพชรมีพื้นที่ประมาณ 14.9 ตารางกิโลเมตร หรือประมาณ 9,312.5 ไร่ มีประชากรรวมทั้งสิ้น 28,125 คน (เดือนธันวาคม 2564)
ประวัติ
เทศบาลเมืองกำแพงเพชรได้รับการจัดตั้งขึ้นตามพระราชกฤษฎีกาจัดตั้งเทศบาลเมืองกำแพงเพชร จังหวัดกำแพงเพชร ซึ่งได้ตราขึ้นไว้วันที่ 11 มีนาคม พ.ศ. 2479 ในรัชสมัยของพระบาทสมเด็จพระเจ้าอยู่หัวอานันทมหิดล ซึ่งมีพลเอกพระยาพหลพลพยุหเสนาในฐานะนายกรัฐมนตรี เป็นผู้รับสนองพระบรมราชโองการ โดยประกาศในราชกิจจานุเบกษา เล่ม 53 ตอนที่ 0 ก วันที่ 14 มีนาคม พ.ศ. 2479 โดยมีหลวงมนตรีราชเป็นนายกเทศมนตรีกับนายยรรยง อินทรเกษมเป็นปลัดเทศบาลคนแรก และได้ใช้เรือนรับรองของจังหวัดเป็นอาคารสำนักงานแห่งแรก
ต่อมาได้มีการสร้างศาลากลางจังหวัดแห่งใหม่ ในปี พ.ศ. 2504 ทางเทศบาลเมืองกำแพงเพชรจึงขอใช้อาคารศาลากลางจังหวัดหลังเดิมเป็นสำนักงานเทศบาล จนกระทั่งในปี พ.ศ. 2521 เมื่อมีผู้อุทิศมอบที่ดินบริเวณถนนวิจิตร 1 จึงได้สร้างอาคารสำนักงานขึ้นใหม่ และเปิดทำการเมื่อวันที่ 2 สิงหาคม พ.ศ. 2522 ต่อมาในปี พ.ศ. 2550 ได้เกิดการขยายตัวของเมือง การได้รับมอบภารกิจถ่ายโอนจากส่วนกลาง และการเพิ่มขึ้นของประชากรภายในท้องถิ่น เป็นเหตุทำให้มีราษฎรที่มาติดต่อราชการเป็นจำนวนมาก สำนักงานหลังเก่าไม่อาจสามารถรองรับได้สะดวก จึงมีการจัดสร้างอาคารสำนักงานขึ้นใหม่อีกครั้ง โดยตั้งอยู่บริเวณถนนเลี่ยงเมืองกำแพงเพชร ตำบลในเมือง อำเภอเมืองกำแพงเพชร จังหวัดกำแพงเพชร และเปิดทำการเมื่อวันที่ 1 พฤศจิกายน พ.ศ. 2550
แต่เดิมเทศบาลเมืองกำแพงเพชรมีพื้นที่การปกครองทั้งหมด 4.5 ตารางกิโลเมตร ต่อมาเมื่อมีชุมชนอยู่หนาแน่น ทั้งในเขตและนอกเขตเทศบาลที่ต่อเนื่องกัน จึงเป็นการสมควรในการปรับปรุงเขตเทศบาลเสียใหม่ เพื่อขยายเขตให้เทศบาลได้ปกครองและทะนุบำรุงท้องถิ่น จึงได้ตราพระราชกฤษฎีกาเปลี่ยนแปลงเขตเทศบาลเมืองกำแพงเพชร จังหวัดกำแพงเพชร ลงวันที่ 21 กุมภาพันธ์ พ.ศ. 2509 ในรัชสมัยพระบาทสมเด็จพระเจ้าอยู่หัวภูมิพลอดุลยเดช ซึ่งมีจอมพลถนอม กิตติขจรในฐานะนายกรัฐมนตรี เป็นผู้รับสนองพระบรมราชโองการ ประกาศในราชกิจจานุเบกษา เล่ม 83 ตอนที่ 21 ก วันที่ 5 มีนาคม พ.ศ. 2509 ขยายเขตจากพื้นที่เดิม 10.4 ตารางกิโลเมตร เพิ่มขึ้นเป็น 14.9 ตารางกิโลเมตร
ภูมิศาสตร์
เทศบาลเมืองกำแพงเพชรตั้งอยู่ในอำเภอเมืองกำแพงเพชร จังหวัดกำแพงเพชร มีพื้นที่ 14.9 ตารางกิโลเมตร ครอบคลุมพื้นที่ตำบลในเมืองทั้งตำบล อยู่ในบริเวณตอนบนของภาคกลางของประเทศไทย อยู่ห่างจากกรุงเทพมหานครไปตามทางหลวงแผ่นดินหมายเลข 1 ระยะทาง 358 กิโลเมตร มีอาณาเขตติดต่อกับองค์กรปกครองส่วนท้องถิ่นต่าง ๆ ดังนี้
กำแพงเพชรมีลักษณะภูมิประเทศเป็นที่ราบลุ่มแม่น้ำ มีแม่น้ำปิงไหลผ่านทางทิศตะวันตกของเมือง โดยพื้นที่ของเมืองทางทิศเหนือจะเป็นเขตอุทยานประวัติศาสตร์กำแพงเพชร พื้นที่ทางตอนกลางและใต้จะเป็นแหล่งธุรกิจที่สำคัญของเมือง แหล่งที่อยู่อาศัยที่หนาแน่น สถานที่ราชการและสถานศึกษา
เร็นจิ อิชิบาชิ
เร็นจิ อิชิบาชิ เกิดเมื่อวันที่ 9 สิงหาคม ค.ศ. 1941 เป็นนักแสดงชายชาวญี่ปุ่น
กองทัพอากาศและอวกาศรัสเซีย
กองทัพอากาศและอวกาศรัสเซีย (Russian Aerospace Forces หรือ Russian Air and Space Forces; Воздушно-космические силы) หรือ VKS (ВКС) ประกอบด้วยกองกำลังอากาศและอวกาศของกองทัพรัสเซีย รัสเซียได้จัดตั้งวีเคเอสเป็นกองกำลังใหม่ของกองทัพในวันที่ 1 สิงหาคม ค.ศ. 2015 โดยการรวมกองทัพอากาศรัสเซีย (VVS) และกองกำลังป้องกันภัยทางอากาศและอวกาศ (VVKO) - ตามคำแนะนำของกระทรวงกลาโหม กองทัพอากาศและอวกาศรัสเซียมีกองบัญชาการอยู่ในมอสโก เซียร์เกย์ ชอยกู รัฐมนตรีกระทรวงกลาโหมรัสเซียอธิบายการควบรวมกิจการว่าเป็นการปรับปรุงประสิทธิภาพและการสนับสนุนด้านลอจิสติกส์
กองกำลังย่อย
ตามรายงานของเจนอินฟอร์เมชั่นกรุ้ป ด้วยการควบรวมของกองทัพอากาศรัสเซียและกองกำลังป้องกันภัยทางอากาศและอวกาศรัสเซีย กองทัพอากาศและอวกาศรัสเซียชุดใหม่ประกอบด้วยสามกองกำลังย่อย ได้แก่
ทะนาน
ทะนานเป็นเครื่องมือสำหรับตวงของเหลวและของแห้ง ใช้ในไทยมาตลอดจนถึง พ.ศ. 2466 ทำจากกะลามะพร้าวทั้งลูกหรือโลหะทำเป็นรูปกะโหลก ขนาดของทะนานใช้เบี้ยจั่นเป็นเครื่องทดสอบ ถ้าบรรจุเบี้ยได้ 1,000 อันเรียกทะนานพัน ถ้าบรรจุได้ 830 อันเรียกทะนาน 830 ขนาดเล็กสุดเรียกทะนานร้อยแปด บรรจุเบี้ยจั่นได้ 108 อัน ทะนานที่ใช้ตวงข้าวเปลือกนั้นกำหนดให้ 25 ทะนานเป็น 1 สัด ส่วนทะนานที่ใช้ในมาตราตวงข้าวสารนั้น 20 ทะนานเป็น 1 สัด
การสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร
พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จสวรรคตเมื่อวันพฤหัสบดีที่ 13 ตุลาคม พ.ศ. 2559 เวลา 15.52 น. ณ อาคารเฉลิมพระเกียรติ โรงพยาบาลศิริราช รัฐบาลประกาศไว้ทุกข์ถวายความอาลัยเป็นเวลา 1 ปี สำนักพระราชวังมีหมายกำหนดการพระราชพิธีทรงบำเพ็ญพระราชกุศลถวายพระบรมศพระหว่างวันที่ 14 ตุลาคม พ.ศ. 2559 ถึง 21 มกราคม พ.ศ. 2560 ณ พระที่นั่งดุสิตมหาปราสาท พระบรมมหาราชวัง คณะรัฐมนตรีมีมติประกาศให้วันที่ 13 ตุลาคมของทุกปี เป็นวันคล้ายวันสวรรคตและวันหยุดราชการเพื่อให้ประชาชนน้อมรำลึกถึงพระมหากรุณาธิคุณ  และได้กำหนดให้มีพระราชพิธีถวายพระเพลิงพระบรมศพขึ้นในวันที่ 25 - 29 ตุลาคม พ.ศ. 2560 รวมถึงได้ประกาศให้วันที่ 26 ตุลาคม พ.ศ. 2560 ซึ่งเป็นวันถวายพระเพลิงพระบรมศพเป็นวันหยุดราชการเป็นกรณีพิเศษ
พระอาการประชวร
วันที่ 31 พฤษภาคม พ.ศ. 2558 สำนักพระราชวังแจ้งว่า พระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ จะเสด็จพระราชดำเนินมาประทับ ณ ชั้น 16 อาคารเฉลิมพระเกียรติ โรงพยาบาลศิริราช ตามคำกราบบังคมทูลเชิญเพื่อมาตรวจพระวรกายของคณะแพทย์ ผลการตรวจพบว่าพระโลหิต อุณหภูมิพระวรกาย ความดันพระโลหิต พระหทัย และระบบการหายพระทัยเป็นปกติ
ตั้งแต่วันที่ 28 กันยายน พ.ศ. 2559 เป็นต้นมา สำนักพระราชวังออกแถลงการณ์ประชวร ว่ามีพระปรอทต่ำ หายพระทัยเร็ว มีพระเสมหะ พระปับผาสะซ้ายอักเสบ มีพระโลหิตเป็นกรด และพบว่ามีน้ำคั่งในช่องเยื่อหุ้มพระปัปผาสะเล็กน้อย
ในวันที่ 8 ตุลาคม พ.ศ. 2559 มีความดันพระโลหิตลดต่ำลง คณะแพทย์จึงรักษาด้วยพระโอสถปฏิชีวนะ และใช้สายสวนเข้าหลอดพระโลหิตดำเพื่อฟอกพระโลหิตระยะยาว แต่มีพระความดันพระโลหิตต่ำจึงใช้เครื่องช่วยหายพระทัย และมีการฟอกไต พระอาการไม่คงที่ ก่อนที่พระอาการจะเริ่มทรุดลงเรื่อย ๆ ทรงมีการติดเชื้อและการทำงานของพระยกนะ (ตับ) ผิดปกติ และมีแถลงการณ์สำนักพระราชวัง ฉบับที่ 38 ความว่า
สวรรคต
สำนักพระราชวังมีประกาศเรื่องพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามมินทราธิราช บรมนาถบพิตร สวรรคต เมื่อวันที่ 13 ตุลาคม พ.ศ. 2559 ความว่า
เคลื่อนพระบรมศพสู่พระบรมมหาราชวัง
วันที่ 14 ตุลาคม พ.ศ. 2559 เวลา 16.00 น. พระบาทสมเด็จพระวชิรเกล้าเจ้าอยู่หัว ครั้งยังเป็นสมเด็จพระบรมโอรสาธิราช สยามมกุฎราชกุมาร พร้อมด้วยพระบรมวงศานุวงศ์ได้เสด็จพระราชดำเนินไปโรงพยาบาลศิริราช เพื่อเคลื่อนพระบรมศพของพระบาทสมเด็จพระปรมินทรมหาภูมิพลอดุลยเดชไปพระบรมมหาราชวัง เพื่อประกอบพระราชพิธีสรงน้ำพระบรมศพ ณ พระที่นั่งพิมานรัตยา โดยขบวนเคลื่อนออกจากโรงพยาบาลศิริราชทางถนนอรุณอมรินทร์ ผ่านไปยังแยกอรุณอมรินทร์ขึ้นสะพานสมเด็จพระปิ่นเกล้า เคลื่อนต่อไปถนนราชดำเนินในสู่พระบรมมหาราชวังทางถนนหน้าพระลานที่ประตูพิมานไชยศรีและประตูเทวาภิรมย์
ประชาชนถวายน้ำสรงพระบรมศพ
ตั้งแต่เวลา 08.00 – 14.00 น. สำนักพระราชวังให้ประชาชนเข้าถวายน้ำสรงพระบรมศพ หน้าพระบรมฉายาลักษณ์ ณ ศาลาสหทัยสมาคม ในพระบรมมหาราชวัง
ประชาชนถวายสักการะหน้าพระบรมฉายาลักษณ์
สำนักพระราชวังให้ประชาชนเข้าถวายสักการะหน้าพระบรมฉายาลักษณ์ และได้จัดสมุดลงนามถวายความอาลัย ตั้งแต่วันที่ 14 ตุลาคม พ.ศ. 2559 จนถึงวันที่ 28 ตุลาคม พ.ศ. 2559 ณ ศาลาสหทัยสมาคม ในพระบรมมหาราชวัง
ประชาชนถวายสักการะพระบรมศพ
สำนักพระราชวังได้รับพระราชานุญาต ให้ประชาชนเข้าถวายสักการะพระบรมศพ ณ พระที่นั่งดุสิตมหาปราสาท เวลา 05.00–21.00 น. และร่วมบริจาคเงินสมทบทุน ตั้งแต่วันที่ 29 ตุลาคม พ.ศ. 2559 จนถึงวันที่ 5 ตุลาคม พ.ศ. 2560 ยกเว้นกรณีต่อไปนี้ ซึ่งมีประกาศให้งดการถวายสักการะพระบรมศพจากสำนักพระราชวัง
ในวันที่ 5 ตุลาคม พ.ศ. 2560 ซึ่งเป็นวันสุดท้ายที่สำนักพระราชวังเปิดให้ประชาชนเข้าถวายสักการะพระบรมศพ สำนักพระราชวังได้สรุปยอดรวมมีประชาชนเข้าถวายสักการะพระบรมศพรวม 12,739,531 คน รวมระยะเวลาที่สำนักพระราชวังเปิดให้ประชาชนเข้าถวายสักการะพระบรมศพ 337 วัน
ภายในประเทศ
พลเอก ประยุทธ์ จันทร์โอชา นายกรัฐมนตรี แถลงผ่านโทรทัศน์รวมการเฉพาะกิจแห่งประเทศไทย แสดงความเสียใจต่อการสวรรคต ขอให้ประชาชนร่วมถวายความอาลัยและดำเนินชีวิตต่อไป
รัฐบาลประกาศให้สถานที่ราชการ รัฐวิสาหกิจ และสถานศึกษาทุกแห่งลดธงครึ่งเสา มีกำหนด 30 วัน และให้ข้าราชการและพนักงานรัฐวิสาหกิจไว้ทุกข์ มีกำหนด 1 ปี เริ่มนับแต่วันที่ 14 ตุลาคม พ.ศ. 2559 โดยต่อมาได้มีการขยายระยะเวลาไว้ทุกข์ต่อไปอีก 14 วัน (ยกเว้นประชาชนที่นับถือศาสนาอิสลาม และในวันที่ 12 สิงหาคม พ.ศ. 2560 เฉพาะงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ) รวมทั้งยังมีประกาศขอความร่วมมือให้งดจัดงานรื่นเริงต่าง ๆ เป็นเวลา 30 วัน ส่งผลให้การแสดงรื่นรมย์ต่าง ๆ เช่น คอนเสิร์ต งานมหกรรม กิจกรรมกีฬา การแสดงต่าง ๆ ต่างยกเลิกหรือเลื่อนออกไปอย่างไม่มีกำหนด รวมทั้งสถานบันเทิงต่าง ๆ หลายแห่งปิดการให้บริการชั่วคราว และยังมีการประกาศให้วันที่ 14 ตุลาคม พ.ศ. 2559 เป็นวันหยุดราชการด้วย
การแสดงความอาลัยในสื่อสังคม
ในสื่อสังคมต่าง ๆ มีการแสดงความอาลัยเป็นจำนวนมาก เช่นในเฟซบุ๊ก มีผู้ใช้งานจำนวนมากเปลี่ยนภาพผู้ใช้เพื่อแสดงความอาลัย เพจดังต่าง ๆ ลงภาพแสดงความอาลัยและงดลงเนื้อหาบันเทิงเป็นการชั่วคราว รวมทั้งทางเฟซบุ๊กยังประกาศงดโฆษณาในเว็บไซต์ภาคภาษาไทยอย่างไม่มีกำหนดเพื่อแสดงความอาลัย, กูเกิลประเทศไทยมีการเปลี่ยนดูเดิลเป็นสีดำเพื่อแสดงความอาลัย, ยูทูบงดโฆษณา 7 วันเช่นกัน, ดาราและนักแสดงต่างร่วมกันแสดงความอาลัยผ่านทางอินสตาแกรมและทวิตเตอร์ นอกจากนี้เว็บไซต์ต่าง ๆ ทั่วประเทศได้เปลี่ยนสีเว็บเป็นขาวดำเพื่อแสดงความอาลัยด้วย จนกระทั่งภายหลังได้ปรับสีเว็บเข้าสู่สีปกติ โดยมีการประดับริบบิ้นสีดำที่มุมหน้าจอ
การดำเนินการของสถานีโทรทัศน์ภายหลังการสวรรคต
สถานีโทรทัศน์ในประเทศไทยทุกช่องออกอากาศรายการพิเศษจากโทรทัศน์รวมการเฉพาะกิจแห่งประเทศไทย เป็นการฉายสารคดีพระราชกรณียกิจตลอดรัชกาล สลับกับการแถลงการณ์ต่าง ๆ ที่เกี่ยวข้องกับการสวรรคต วันที่ 14 ตุลาคม พ.ศ. 2559 มีการถ่ายทอดสดการเชิญพระบรมศพจากโรงพยาบาลศิริราชไปยังพระที่นั่งพิมานรัตยาในพระบรมมหาราชวัง และพระราชพิธีสรงน้ำพระบรมศพ กระทั่งเวลา 00.00 น. วันที่ 15 ตุลาคม พ.ศ. 2559 จึงเริ่มการออกอากาศรายการต่าง ๆ ตามปกติ เดิมพลโท สรรเสริญ แก้วกำเนิด แถลงว่า รัฐบาลขอความร่วมมืองดรายการตามปกติและรับสัญญาณจากโทรทัศน์รวมการเฉพาะกิจแห่งประเทศไทยเป็นเวลา 30 วัน ก่อนถูกยกเลิกไป สำนักงาน กสทช. ได้ขอความร่วมมือให้งดรายการรื่นเริงต่าง ๆ เป็นเวลา 30 วัน
ต่อมาในวันที่ 27 ตุลาคม พ.ศ. 2559 สำนักงาน กสทช. ออกแนวปฏิบัติในการนำเสนอรายการทางโทรทัศน์ โดยในช่วง 15-30 วันหลังการสวรรคต ให้สถานีโทรทัศน์ต่าง ๆ ระมัดระวังและตรวจสอบการนำเสนอเนื้อหา การวิพากษ์วิจารณ์ ซึ่งแสดงถึงหรือกล่าวถึงความขัดแย้งในด้านต่าง ๆ ที่อาจนำไปสู่ความแตกแยกในสังคม และขอความร่วมมือในการปรับสีรายการต่าง ๆ ไม่ให้ฉูดฉาดจนเกินไป ในช่วง 31-37 วันถัดมา สามารถนำรายการเด็ก รายการทั่วไป และรายการแนะนำเด็กอายุต่ำกว่า 13 ปี ออกอากาศได้ โดยมีการควบคุมเนื้อหา และตั้งแต่วันที่ 38-100 หลังการสวรรคต สามารถนำรายการแนะนำเด็กอายุต่ำกว่า 18 ปี ออกอากาศได้ แต่ไม่ควรมีเรื่องของความรุนแรง เรื่องทางเพศ และถ้อยคำหยาบคาย
ระดับนานาชาติ
วันพุธที่ 25 มกราคม 2560 บริษัท ไทยเจียระไน กรุ๊ป จำกัด (มหาชน) ผู้ผลิตสื่อนิตยสารจีน @Mangu (แอดม่านกู่) ร่วมกับ บริษัท ซีแอนด์จี เอ็นไวรอนเมนทอล โปรเท็คชั่น (ประเทศไทย) จำกัด พร้อมด้วยตัวแทนผู้บริหาร พนักงาน สมาคม องค์กร นักศึกษาและกลุ่มชาวจีนที่ประกอบธุรกิจและอาศัยอยู่ในผืนแผ่นดินไทย รวมใจกันขับร้อง เพลงสรรเสริญพระบารมี ภาษาจีน ในชื่อเพลง "Royal Anthem King Bhumibhol Chinese Language" เพื่อถวายความจงรักภักดีและน้อมแสดงความอาลัยในวาระครบ 100 วัน การเสด็จสู่สวรรคาลัยของพระบาทสมเด็จพระปรมินทรมหาภูมิพลอดุลยเดช ด้วยสำนึกในพระมหากรุณาธิคุณเป็นล้นพ้นอันหาที่สุดมิได้
ผลกระทบ
นอกจากนี้ ในวันที่ 14 ตุลาคม พ.ศ. 2559 มีกลุ่มคนจำนวนหนึ่งในจังหวัดภูเก็ตปิดล้อมบ้านของลูกชายเจ้าของร้านน้ำเต้าหู้ที่โพสต์ข้อความที่เข้าข่ายผิดตามประมวลกฎหมายอาญา มาตรา 112 เจ้าหน้าที่ตำรวจแจ้งว่าโพสต์นั้นมิได้มีเนื้อหาหมิ่นสถาบันพระมหากษัตริย์ แต่สุดท้ายเจ้าหน้าที่ตำรวจก็ได้เข้าควบคุมตัวชายคนนั้นในข้อหาดังกล่าว นอกจากนี้ยังเกิดเหตุการณ์คล้ายกันในจังหวัดพังงา
กลุ่มแนวร่วมประชาธิปไตยต่อต้านเผด็จการแห่งชาติ ประกาศใส่เสื้อสีแดงในวันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชและป้อนภาพลงสู่เฟซบุ๊ก อาทิ จรรยา ยิ้มประเสริฐ ปวิน ชัชวาลพงศ์พันธ์ และเอกชัย หงส์กังวาน ซึ่งต่อมาเอกชัยถูกทำร้ายร่างกาย กระดูกฝ่ามือหัก คาดว่าสาเหตุของการทำร้ายร่างกายมาจากการประกาศใส่เสื้อสีแดงในวันดังกล่าว
รายการผู้แทนต่างประเทศที่ร่วมพระราชพิธีพระบรมศพ
ผู้นำและประมุขของแต่ละประเทศ ตลอดจนผู้แทนพระองค์หรือผู้แทนพิเศษของประเทศต่าง ๆ ที่เสด็จพระราชดำเนิน เสด็จ และเดินทางมาร่วมวางพวงมาลาถวายราชสักการะพระบรมศพ ณ พระที่นั่งดุสิตมหาปราสาท และลงพระนามและลงนามแสดงความอาลัย ณ ศาลาว่าการพระราชวัง และอาคารสำนักราชเลขาธิการ มีรายพระนามและรายนามดังต่อไปนี้
พระราชพิธีถวายน้ำสรงพระบรมศพ
วันศุกร์ที่ 14 ตุลาคม พ.ศ. 2559 เวลา 17.00 นาฬิกาโดยประมาณ พระบาทสมเด็จพระวชิรเกล้าเจ้าอยู่หัว ครั้งยังเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินยังพระที่นั่งพิมานรัตยา ในพระบรมมหาราชวังในการถวายสรงน้ำพระบรมศพ พร้อมด้วยพระบรมวงศานุวงศ์ เสด็จเข้าสู่ภายในพระฉาก ซึ่งพระบรมศพบรรทมอยู่บนพระแท่น
สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงจุดธูปเทียนเครื่องทองน้อยสำหรับพระบรมศพบูชาพระพุทธรูปประจำพระชนมวาร จุดธูปเทียนเครื่องทองน้อยราชสักการะพระบรมศพ ทรงรับขวดน้ำพระสุคนธ์ โถน้ำอบไทยและโถน้ำขมิ้น ถวายสรงที่พระบาทพระบรมศพ ต่อจากนั้น ทรงหวีเส้นพระเจ้าพระบรมศพขึ้นครั้งหนึ่ง หวีลงอีกครั้งหนึ่ง แล้วหวีขึ้นอีกครั้งหนึ่ง แล้วทรงหักพระสางนั้นวางไว้ในพานซึ่งเจ้าพนักงานเชิญอยู่ จากนั้นเสด็จฯ ไปทรงถวายซองพระศรีบรรจุดอกบัวและธูปเทียน แผ่นทองคำจำหลักลายปิดพระพักตร์ พระชฎาห้ายอดวางข้างพระเศียรพระบรมศพ
ทรงพระกรุณาโปรดเกล้าฯ ให้เจ้าพนักงานเชิญพระบรมศพลงสู่หีบ ทหารราชวัลลภรักษาพระองค์เชิญหีบพระบรมศพไปยังพระที่นั่งดุสิตมหาปราสาท สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารและพระบรมวงศานุวงศ์ เสด็จพระราชดำเนินและเสด็จตาม ตำรวจหลวงเชิญหีบพระบรมศพขึ้นประดิษฐานเหนือพระแท่นแว่นฟ้าเบื้องหลังพระฉากและพระแท่นสุวรรณเบญจดล ประกอบพระลองทองใหญ่ ภายใต้นพปฎลเศวตฉัตร แวดล้อมด้วยเครื่องสูงหักทองขวาง บังแทรก ชุมสาย ต้นไม้ทองเงิน ณ มุขตะวันตก พระที่นั่งดุสิตมหาปราสาท
เสร็จแล้ว สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงวางพวงมาลาที่หน้าพระโกศพระบรมศพ ทรงจุดธูปเทียนเครื่องทองน้อยและเครื่องราชสักการะพระบรมศพ ทรงกราบ แล้วทรงจุดเครื่องนมัสการบูชาพระพุทธรูปประจำพระชนมวารที่หน้าพระแท่นมหาเศวตฉัตร ทรงกราบ เจ้าพนักงานนิมนต์พระสงฆ์เที่ยวละ 10 รูป ทรงทอดผ้าไตรเที่ยวละ 10 ไตร พระสงฆ์สดับปกรณ์ เมื่อครบ 100 รูป ทรงหลั่งทักษิโณทก ถวายอนุโมทนา ถวายอดิเรก ถวายพระพรลา สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารเสด็จพระราชดำเนินไปที่หน้าพระโกศพระบรมศพ ทรงกราบ และเสด็จพระราชดำเนินไปที่หน้าพระพุทธรูปประจำพระชนมวารที่ประดิษฐานอยู่บนพระแท่นมหาเศวตฉัตร ทรงกราบ จากนั้นทรงจุดธูปเทียนเครื่องบูชากระบะมุกที่หน้าพระแท่นเตียงพระสวดพระอภิธรรม ณ มุขหน้าพระที่นั่งดุสิตมหาปราสาท จากนั้น เสด็จลงบันไดมุขกระสันด้านทิศเหนือพระที่นั่งดุสิตมหาปราสาท ประทับรถยนต์พระที่นั่ง เสด็จพระราชดำเนินกลับ
ในขณะพระราชพิธีถวายน้ำสรงพระบรมศพ ชาวพนักงานประโคมกระทั่งมโหระทึก สังข์ แตรงอน แตรฝรั่ง ปี่ไฉน กลองชนะ ทหารกองเกียรติยศสำหรับพระบรมศพถวายความเคารพ วงดุริยางค์บรรเลงเพลงสรรเสริญพระบารมี ทหารปืนใหญ่ยิงสลุตถวายพระเกียรตินาทีละ 1 นัดจนกระทั่งพระบรมศพประดิษฐานที่พระที่นั่งดุสิตมหาปราสาทจึงหยุดยิง
หมายกำหนดการพระราชพิธีทรงบำเพ็ญพระราชกุศลถวายพระบรมศพฯ
สำนักพระราชวัง กำหนดการพระราชพิธีทรงบำเพ็ญพระราชกุศล ถวายพระบรมศพ พระบาทสมเด็จพระปรมินทรมหาภูมิพลอดุลยเดช ดังนี้
พิธีถวายเลี้ยงภัตตาหารเช้าและเพลแด่พระพิธีธรรม
ตั้งแต่วันที่ 14 ตุลาคม พ.ศ. 2559 พระบรมวงศานุวงศ์เสด็จฯ ทรงบำเพ็ญพระราชกุศลถวายพระบรมศพฯ ในการถวายภัตตาหารเช้าและเพลแด่พระภิกษุสงฆ์ ระหว่างการพระพิธีธรรมสวดพระอภิธรรมพระศพ ครบทั้ง 100 วัน ถึง วันที่ 21 มกราคม พ.ศ. 2560 ณ พระที่นั่งดุสิตมหาปราสาท ในพระบรมมหาราชวัง เวลา 7 นาฬิกา และเวลา 11 นาฬิกา
พระพิธีธรรมพิธีสวดพระอภิธรรมพระบรมศพ
ตั้งแต่คืนวันที่ 14 ตุลาคม พ.ศ. 2559 พระบรมวงศานุวงศ์เสด็จฯ ทรงบำเพ็ญพระราชกุศลถวายพระบรมศพฯ ในการพระพิธีธรรมสวดพระอภิธรรมพระบรมศพตลอด 100 วัน ถึงวันที่ 21 มกราคม พ.ศ. 2560 ณ พระที่นั่งดุสิตมหาปราสาท ในพระบรมมหาราชวัง ในเวลา 15 นาฬิกา เวลา 19 นาฬิกา และเวลา 21 นาฬิกา
การบำเพ็ญกุศลพิธีกงเต็กถวายพระบรมศพ
สมเด็จพระเจ้าอยู่หัวมหาวชิราลงกรณ ทรงพระกรุณาโปรดเกล้าฯ พระราชทานพระบรมราชานุญาตให้คณะสงฆ์จีนนิกาย คณะสงฆ์อนัมนิกาย นายกองเอก เจริญ สิริวัฒนภักดี และ คุณหญิงวรรณา สิริวัฒนภักดี พร้อมครอบครัวสิริวัฒนภักดี สมาคมนักธุรกิจสัมพันธ์แห่งประเทศไทย และมูลนิธิป่อเต็กตึ๊ง เป็นเจ้าภาพบำเพ็ญกุศลพิธีกงเต็ก ถวายพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง ในวันที่ 28 กุมภาพันธ์ พ.ศ. 2560 วันที่ 21 มีนาคม พ.ศ. 2560 วันที่ 12 เมษายน พ.ศ. 2560 วันที่ 23 พฤษภาคม พ.ศ. 2560 และวันที่ 28 มิถุนายน พ.ศ. 2560 ตามลำดับ
การให้หน่วยงานหรือบุคคลต่าง ๆ ร่วมเป็นเจ้าภาพสวดพระอภิธรรม
สมเด็จพระเจ้าอยู่หัวมหาวชิราลงกรณ ทรงพระกรุณาโปรดเกล้าฯ พระราชทานพระบรมราชานุญาตให้ราชสกุล องคมนตรี คณะรัฐมนตรี กระทรวง ทบวง กรม องค์กรอิสระ รัฐวิสาหกิจ และภาคเอกชน ร่วมเป็นเจ้าภาพในการบำเพ็ญกุศลสวดพระอภิธรรมพระบรมศพ หลังจากการพระราชพิธีทรงบำเพ็ญพระราชกุศลปัญญาสมวาร (50 วัน)
หีบพระบรมศพ
นายพรเทพ สุริยา เจ้าของร้านสุริยาหีบศพ กล่าวว่า สำนักพระราชวังได้ติดต่อให้จัดสร้างหีบพระบรมศพพระบาทสมเด็จพระปรมินทรมหาภูมิพลอดุลยเดช โดยสร้างหีบพระบรมศพทรงหลุยส์ผสมทองคำแท้ 100% จากแผ่นไม้สักทองอายุมากกว่า 100 ปีขนาดใหญ่เพียงแผ่นเดียวไม่มีรอยต่อ ขนาดความกว้าง 29 นิ้ว ความยาว 2.15 เมตร วัดรอบหีบทั้งใบ 229 นิ้ว ทั้งนี้ใช้เวลาประกอบทันทีหลังการเสด็จสวรรคต เจ้าของร้านสุริยาหีบศพ กล่าวเพิ่มเติมว่า หีบพระบรมศพดังกล่าวแกะสลักลายกุหลาบไทยผสมผสานลายหลุยส์ รอบหีบปิดด้วยทองคำแท้ ภายในหีบพระบรมศพ ใช้ผ้าไหมสีงาช้าง มีที่รองที่บรรทม และซีลภายในเพื่อความแข็งแรง ส่วนผ้าคลุมเป็นผ้าไหมปักดิ้นทอง ซึ่งทางสุริยาเป็นผู้ออกแบบเองทั้งหมด
การประโคมย่ำยาม
ในการประโคมงานพระบรมศพพระบาทสมเด็จพระปรมินทรมหาภูมิพลอดุลยเดช มีหน่วยงานเข้าร่วมประโคม วงประโคมของงานเครื่องสูง สำนักพระราชวัง (วงแตรสังข์และวงปี่ไฉนกลองชนะและกลองมโหรทึก) และวงปี่พาทย์นางหงส์ ของกลุ่มดุริยางค์ไทย สำนักการสังคีต กรมศิลปากร กระทรวงวัฒนธรรม
นิทรรศการเฉลิมพระเกียรติ
นิทรรศการเฉลิมพระเกียรติพระบาทสมเด็จพระปรมินทรมหาภูมิพลอดุลยเดช ใช้ชื่อว่า "เย็นศิระ เพราะพระบริบาล" จัดขึ้น ณ มณฑลพิธีท้องสนามหลวง เปิดให้เข้าชมตั้งแต่วันที่ 9 กุมภาพันธ์ พ.ศ. 2560 โดยสมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จไปทรงเปิดนิทรรศการด้วยพระองค์เอง ภายในนิทรรศการมีการจัดนิทรรศการทั้งหมด 5 โซน ได้แก่ โซนที่ 1 บุญของแผ่นดินไทย โซนที่ 2 พระราชาผู้ทรงธรรม (ทำ) โซนที่ 3 กษัตริย์ผู้ยิ่งใหญ่ โซนที่ 4 พระมิ่งขวัญชาวไทย และโซนที่ 5 ร้อยใจไทย นอกจากนั้นในบริเวณจัดแสดงนิทรรศการยังมีการจัดแสดงพิพิธภัณฑ์ธรรมชาติที่มีชีวิตด้วย
ต่อมาเมื่อวันที่ 14 พฤษภาคม พ.ศ. 2560 เจ้าหน้าที่กองอำนวยการร่วมรักษาความสงบเรียบร้อยบริเวณโดยรอบพระบรมมหาราชวัง ได้ประชาสัมพันธ์ให้ประชาชนที่กำลังรอคิวเข้าสักการะพระบรมศพพระบาทสมเด็จพระเจ้าอยู่หัวภูมิพลอดุลยเดชว่า นิทรรศการนี้จะเปิดให้เข้าชมในวันที่ 15 พฤษภาคม เป็นวันสุดท้าย และวันที่ 16 พฤษภาคม จะให้คณะรัฐมนตรีเข้าชมอีกครั้งก่อนจะปิดนิทรรศการ
โดยสาเหตุที่ต้องปิดนิทรรศการเร็วขึ้นเนื่องจากกรมศิลปากรกังวลเรื่องการก่อสร้างพระเมรุมาศ ถ้าต้องปิดตามกำหนดเดิมวันที่ 15 มิถุนายน แล้วค่อยส่งคืนพื้นที่จะทำให้งานล่าช้าหรืออาจเสร็จไม่ทัน เพราะขณะนี้เริ่มจะเข้าสู่ฤดูฝนแล้ว และยังต้องใช้เวลารื้อถอนประมาณ 15 วัน ซึ่งงานก่อสร้างพระเมรุมาศเป็นเรื่องที่ต้องให้ความสำคัญเป็นลำดับแรก จึงจำเป็นต้องปิดการเข้าชมให้เร็วกว่าที่กำหนดไว้ 1 เดือน ทั้งนี้ ที่ผ่านมามีประชาชนเข้าชมแล้วประมาณ 4 แสนคน สำหรับที่ตั้งนิทรรศการเย็นศิระฯ แห่งใหม่ยังไม่ได้กำหนด แต่จะเก็บรักษาอุปกรณ์และเครื่องมือที่ไว้จัดแสดงไว้ก่อน ถ้าได้สถานที่ที่เหมาะสม ก็จะนำกลับไปติดตั้งตามเดิม
และภายหลังจากที่รัฐบาลได้จัดนิทรรศการนี้บริเวณท้องสนามหลวง ตั้งแต่วันที่ 10 กุมภาพันธ์ เป็นต้นมา เพื่อเฉลิมพระเกียรติสถาบันพระมหากษัตริย์ที่ทรงเป็นศูนย์รวมจิตใจของคนไทยทั้งชาติ และน้อมรำลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ล่าสุดมีจำนวนผู้เข้าชม 395,050 คน ซึ่งเป็นไปตามเป้าหมาย และหลังจากนี้กรมศิลปากรจะใช้พื้นที่ภายในท้องสนามหลวงเป็นเส้นทางขนส่งวัสดุอุปกรณ์ เพื่อเร่งก่อสร้างพระเมรุมาศพร้อมสิ่งปลูกสร้างประกอบพระเมรุมาศให้แล้วเสร็จตามกำหนด รัฐบาลจึงได้ปิดให้เข้าชมนิทรรศการดังกล่าว ตั้งแต่วันที่ 16 พฤษภาคม ที่ผ่านมา โดยมีการจัดทำนิทรรศการในรูปแบบเสมือนจริง ผ่านทางเว็บไซต์ เย็นศิระ ตั้งแต่วันที่ 15 มิถุนายน เพื่อจำลองบรรยากาศของนิทรรศการที่จัดแสดง ณ ท้องสนามหลวง รวมทั้งผู้เข้าชมและประมวลภาพกิจกรรมต่าง ๆ จนถึงงานพระราชพิธีถวายพระเพลิงพระบรมศพ ให้ประชาชนได้เข้าชมและเรียนรู้เรื่องราวของสถาบันพระมหากษัตริย์ไทยได้ทุกที่ ทุกเวลา รวมทั้งเก็บบันทึกไว้เป็นประวัติศาสตร์ให้แก่คนรุ่นหลังได้ศึกษาต่อไป
พระราชพิธีถวายพระเพลิงพระบรมศพ
พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช เป็นพระราชพิธีที่รัฐบาลไทยจัดเพื่อถวายความอาลัยเป็นครั้งสุดท้ายแด่พระบาทสมเด็จพระปรมินทรมหาภูมิพลอดุลยเดช โดยรัฐบาลกำหนดวันพระราชพิธีระหว่างวันที่ 25-29 ตุลาคม พ.ศ. 2560 และได้ประกาศให้วันที่ 26 ตุลาคม พ.ศ. 2560 ซึ่งเป็นวันถวายพระเพลิงพระบรมศพ เป็นวันหยุดราชการเป็นกรณีพิเศษ
สำหรับการดำเนินการพระราชพิธีฯ นั้น คณะทำงานทุกฝ่ายได้ดำเนินการอย่างต่อเนื่อง มีการสร้างพระเมรุมาศและอาคารประกอบ เช่น พระที่นั่งทรงธรรม ศาลาลูกขุน เป็นต้น ส่วนการบูรณปฏิสังขรณ์ราชรถ ราชยาน รวมทั้งประติมากรรมประกอบพระเมรุมาศในพระราชพิธีครั้งนี้ได้มีการปรับปรุงให้มีความร่วมสมัย คาดการณ์ว่าการจัดสร้างพระเมรุมาศจะแล้วเสร็จประมาณเดือนกันยายน พ.ศ. 2560 โดยมีสมเด็จพระเทพรัตนราชสุดาฯ สยามบรมราชกุมารีทรงเป็นองค์วินิจฉัยในการจัดสร้างพระเมรุมาศ พลเอก ประยุทธ์ จันทร์โอชา นายกรัฐมนตรี เป็นประธานอำนวยการพระราชพิธี และเครื่องประกอบพระราชพิธีนั้น ได้มีการซ่อมแซมพระมหาพิชัยราชรถ พระยานมาศสามลำคาน ราชรถน้อย พระที่นั่งราเชนทรยาน และพระวอสีวิกากาญจน์ เพื่อพร้อมใช้ในพิธีจริง นอกจากนี้ยังมีการจัดสร้างราชรถ ราชยานขึ้นมาใหม่ คือ ราชรถปืนใหญ่และพระที่นั่งราเชนทรยานน้อย ซึ่งราชรถ ราชยาน และเครื่องประกอบเหล่านี้ได้ใช้ในการซ้อมย่อยเมื่อวันที่ 8 ตุลาคม และ 15 ตุลาคม รวมถึงการการซ้อมใหญ่ในวันที่ 21 ตุลาคม
คณะรัฐมนตรีได้กำหนดการพระราชพิธีถวายเพลิงพระบรมศพ โดยมีพระราชพิธีสำคัญ ได้แก่ พระราชพิธีทรงบำเพ็ญพระราชกุศลออกพระเมรุ ในวันที่ 25 ตุลาคม, พระราชพิธีเชิญพระบรมโกศออกพระเมรุมาศ และถวายพระเพลิงพระบรมศพ ในวันที่ 26 ตุลาคม ซึ่งคณะรัฐมนตรีกำหนดให้เป็นวันหยุดราชการเป็นกรณีพิเศษด้วย, พระราชพิธีเก็บพระบรมอัฐิและเชิญพระบรมอัฐิและพระบรมราชสรีรางคารกลับเข้าสู่พระบรมมหาราชวัง ในวันที่ 27 ตุลาคม, พระราชพิธีทรงบำเพ็ญพระราชกุศลพระบรมอัฐิ ในวันที่ 28 ตุลาคม, พระราชพิธีเลี้ยงพระ และเชิญพระบรมอัฐิขึ้นประดิษฐาน ณ พระที่นั่งจักรีมหาปราสาท และพระราชพิธีบรรจุพระบรมราชสรีรางคาร ในวันที่ 29 ตุลาคม
วันพุธที่ 25 ตุลาคม พ.ศ. 2560 เวลา 15:01 น. สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดำเนินไปยังพระที่นั่งดุสิตมหาปราสาท ในพระบรมมหาราชวัง ในการพระราชพิธีทรงบำเพ็ญพระราชกุศลออกพระเมรุ
วันพฤหัสบดีที่ 26 ตุลาคม พ.ศ. 2560 เวลา 07:24 น. สมเด็จพระเจ้าอยู่หัวเสด็จพระราชดำเนินไปทรงประกอบพระราชพิธีเชิญพระบรมโกศออกพระเมรุมาศ ณ พระที่นั่งดุสิตมหาปราสาท ในพระบรมมหาราชวัง โดยพระราชาคณะ 30 รูป สดับปกรณ์ก่อนเชิญพระบรมโกศลงจากพระที่นั่งดุสิตมหาปราสาท โปรดเกล้า ฯ ให้เปลื้องพระลองทองใหญ่ประกอบพระบรมโกศออก และอัญเชิญพระบรมโกศไปประดิษฐานที่พระยานมาศสามลำคาน
หลังจากนั้น ริ้วขบวนที่ 1 จะอัญเชิญพระบรมโกศ โดยพระยานมาศสามลำคาน จากพระที่นั่งดุสิตมหาปราสาท พระบรมมหาราชวัง ไปยังพระมหาพิชัยราชรถที่รออยู่ที่บริเวณหน้าวัดพระเชตุพนวิมลมังคลาราม เส้นทางจากประตูศรีสุนทร ประตูเทวาภิรมย์ ถนนมหาราช ถนนท้ายวังและถนนสนามไชย
จากนั้น ริ้วขบวนที่ 2 จะอัญเชิญพระบรมโกศโดยพระมหาพิชัยราชรถจากหน้าวัดพระเชตุพนวิมลมังคลาราม ไปยังพระเมรุมาศ ท้องสนามหลวง เส้นทางจากหน้าวัดพระเชตุพนฯ ถนนสนามไชย ถนนราชดำเนิน เข้าถนนกลาง ท้องสนามหลวง
เวลา 17:15 น. สมเด็จพระเจ้าอยู่หัวเสด็จพระราชดำเนินไปยังพระเมรุมาศ ท้องสนามหลวงในการพระราชพิธีถวายพระเพลิงพระบรมศพ และในเวลา 22:30 น. สมเด็จพระเจ้าอยู่หัว เสด็จขึ้นพระเมรุมาศ พร้อมด้วยพระบรมวงศานุวงศ์ในการถวายพระเพลิงพระบรมศพ (จริง)
วันศุกร์ที่ 27 ตุลาคม พ.ศ. 2560 สมเด็จพระเจ้าอยู่หัวเสด็จพระราชดำเนินไปยังพระเมรุมาศ ท้องสนามหลวงในการพระราชพิธีเก็บพระบรมอัฐิและอัญเชิญพระบรมอัฐิและพระบรมราชสรีรางคารกลับสู่พระบรมมหาราชวัง
โดยริ้วขบวนที่ 4 อัญเชิญพระโกศพระบรมอัฐิโดยพระที่นั่งราเชนทรยานและอัญเชิญพระบรมราชสรีรางคารโดยพระที่นั่งราเชนทรยานน้อย จากพระเมรุมาศ ท้องสนามหลวง ไปยังพระบรมมหาราชวัง เส้นทางจากถนนกลางท้องสนามหลวง ออกถนนราชดำเนินใน เลี้ยวขวาเข้าถนนหน้าพระลาน เข้าสู่พระบรมมหาราชวัง และแยกเป็น 2 สาย โดยสายพระที่นั่งราเชนทรยานจะอัญเชิญพระบรมอัฐิไปประดิษฐานไว้ ณ พระที่นั่งดุสิตมหาปราสาท และสายพระที่นั่งราเชนทรยานน้อย อัญเชิญพระบรมราชสรีรางคารไปยังวัดพระศรีรัตนศาสดาราม และประดิษฐานพักไว้ในพระศรีรัตนเจดีย์
วันอาทิตย์ที่ 29 ตุลาคม พ.ศ. 2560 เวลา 10:43 น. สมเด็จพระเจ้าอยู่หัวเสด็จพระราชดำเนินไปยังพระที่นั่งดุสิตมหาปราสาท ในพระบรมมหาราชวัง ในการพระราชพิธีพระราชพิธีเลี้ยงพระและเชิญพระบรมอัฐิประดิษฐาน ณ พระที่นั่งจักรีมหาปราสาท โดยริ้วขบวนที่ 5 และในเวลา 17:28 น. เสด็จพระราชดำเนินไปยังวัดราชบพิธสถิตมหาสีมารามและวัดบวรนิเวศวิหาร โดยริ้วขบวนที่ 6 ในการพระราชพิธีบรรจุพระบรมราชสรีรางคาร
หนังสือพระราชทาน
สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารทรงพระกรุณาโปรดเกล้าฯ ให้สำนักราชเลขาธิการจัดพิมพ์หนังสือพระราชทาน สำหรับพระราชทานแก่พระบรมวงศานุวงศ์ พระราชวงศ์ องคมนตรี ข้าราชการชั้นผู้ใหญ่ และผู้ที่เข้าร่วมในการพระราชพิธีเป็นที่ระลึกอนุสรณ์วิทยาทาน เนื่องในโอกาสพระราชพิธีทรงบำเพ็ญพระราชกุศล ครบ 7 วัน 15 วัน 50 วัน และ 100 วัน
หนังสือที่จัดทำโดยรัฐบาล
ทางรัฐบาลและหน่วยงานรัฐวิสาหกิจต่าง ๆ รวมถึงหน่วยงาน องค์กรในพระบรมราชูปถัมภ์ได้ร่วมกันจัดทำหนังสือเพื่อเทิดพระเกียรติเป็นจำนวนมาก ทั้งนี้ในวันที่ 10 มกราคม พ.ศ. 2560 คณะกรรมการฝ่ายจัดทำหนังสือที่ระลึกและจดหมายเหตุงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ได้เห็นชอบให้จัดทำหนังสือจดหมายเหตุและหนังสือที่ระลึกงานพระราชพิธีถวายพระเพลิงพระบรมศพจำนวน 11 รายการ ดังนี้
จดหมายเหตุทั้ง 4 เล่มนี้จัดพิมพ์โดย กระทรวงวัฒนธรรม และสำนักหอจดหมายเหตุแห่งชาติ กรมศิลปากร
หนังสือทั้ง 4 เล่มนี้จัดพิมพ์โดย กระทรวงวัฒนธรรม และสำนักวรรณกรรมและประวัติศาสตร์ กรมศิลปากร
สิ่งเทิดพระเกียรติอื่น ๆ
สปริงกรุ๊ป ได้จัดทำสมุดภาพเทิดพระเกียรติพระบาทสมเด็จพระปรมินทรมหาภูมิพลอดุลยเดช ชุดสรรเสริญพระบารมี จำนวน 2 เล่ม เล่มแรกมีตอนเดียวคือ "นพพระภูมิบาล" ส่วนเล่มที่ 2 มี 4 ตอน คือ "เอกบรมจักริน" "พระสยามินทร์" "พระยศยิ่งยง" ซึ่งในสมุดภาพทั้งสองเล่มรวมสี่ตอนนี้จะเป็นการถ่ายทอดพระราชประวัติและพระราชกรณียกิจของพระบาทสมเด็จพระปรมินทรมหาภูมิพลอดุลยเดช และตอนพิเศษ "ยงยศยงศักดา มหาวชิราลงกรณ" ซึ่งเป็นการถ่ายทอดพระราชประวัติและพระราชกรณียกิจของสมเด็จพระเจ้าอยู่หัวมหาวชิราลงกรณ บดินทรเทพยวรางกูร รวมถึงยังได้รวบรวมเพลงสรรเสริญพระบารมีจำนวน 9 รูปแบบ มาไว้ในสมุดภาพเล่มที่ 2 ด้วย โดยผ่านการคัดสรรจากหน่วยงาน องค์กร และบุคคลที่มีความเชื่อมโยงกับพระบาทสมเด็จพระปรมินทรมหาภูมิพลอดุลยเดชแล้ว
ยุคก่อนประวัติศาสตร์
ยุคก่อนประวัติศาสตร์ (prehistory) มีอีกชื่อว่า ประวัติศาสตร์ก่อนวรรณกรรม (pre-literary history) เป็นช่วงเวลาในประวัติศาสตร์มนุษย์ระหว่างการใช้เครื่องมือหินครั้งแรกโดยhominin c. 3.3 ล้านปีก่อนจนถึงจุดเริ่มต้นของประวัติศาสตร์ที่มีการบันทึก (recorded history) ที่มีการคิดค้นระบบการเขียน การใช้สัญลักษณ์ เครื่องหมาย และภาพปรากฏในกลุ่มมนุษย์ยุคแรก แต่ระบบการเขียนแบบแรกสุดปรากฏขึ้น c.  5,000 ปีก่อน ต้องใช้เวลาหลายพันปีกว่าระบบการเขียนจะได้รับการยอมรับอย่างกว้างขวาง โดยกระจายไปเกือบทุกวัฒนธรรมในช่วงคริสต์ศตวรรษที่ 19 ดังนั้น จุดสิ้นสุดของยุคก่อนประวัติศาสตร์จึงเกิดขึ้นในช่วงเวลาที่แตกต่างกันมากตามพื้นที่ต่าง ๆ และคำนี้มักไม่ค่อยใช้ในการอภิปรายสังคมสมัยก่อนประวัติศาสตร์ที่สิ้นสุดลงเมื่อไม่นานนี้
ในยุคสัมฤทธิ์ตอนต้น ซูเมอร์ในเมโสโปเตเมีย อารยธรรมลุ่มแม่น้ำสินธุ และอียิปต์โบราณเป็นอารยธรรมแแรกที่พัฒนาอักษรของตนเองและบันทึกเหตุการณ์ทางประวัติศาสตร์ โดยที่เพื่อนบ้านตามมาให้หลัง อารยธรรมอื่น ๆ ส่วนใหญ่ถึงจุดสิ้นสุดยุคก่อนประวัติศาสตร์ในช่วงยุคเหล็ก การแบ่งสามยุคของยุคก่อนประวัติศาสตร์ไปเป็นยุคหิน, ยุคสัมฤทธิ์ และยุคเหล็กยังคงใช้งานในยูเรเชียและแอฟริกาเหนือ แต่ไม่พบในบริเวณที่ปรากฏการทำโลหะหนักอย่างกระทันหันจากการติดต่อกับวัฒนธรรมยูเรเชีย เช่น โอเชียเนีย, ออสตราเลเซีย แอฟริกาใต้สะฮาราส่วนหนึ่ง และบางส่วนของทวีปอเมริกา ยกเว้นอารยธรรมก่อนโคลัมบัสในทวีปอเมริกาที่ไม่ได้พัฒนาระบบการเขียนที่ซับซ้อนก่อนการมาของชาวยูเรเชีย ทำให้ยุคก่อนประวัติศาสตร์เปลี่ยนผ่านไปสู่ยุคล่าสุดอย่างรวดเร็ว เช่น ค.ศ. 1788 มักเป็นจุดสิ้นสุดของยุคก่อนประวัติศาสตร์ของออสเตรเลีย
ส่วนยุคที่มีผู้อื่นเขียนถึงวัฒนธรรมหนึ่ง แต่ยังไม่พัฒนาระบบการเขียนของตนเองมักเรียกว่ายุคกึ่งก่อนประวัติศาสตร์ของวัฒนธรรม ตามคำนิยาม ไม่มีบันทึกที่เป็นลายลักษณ์อักษรจากยุคก่อนประวัติศาสตร์ของมนุษย์ โดยเราสามารถรู้เฉพาะจากหลักฐานทางโบราณคดีและมานุษยวิทยา: วัตถุยุคก่อนประวัติศาสตร์และสิ่งหลงเหลือของมนุษย์ ตอนแรกเป็นที่เข้าใจด้วยชุดคติชนและอุปมัยกับก่อนรู้หนังสือที่สังเกตได้ในยุคปัจจุบัน กุญแจสู่ความเข้าใจหลักฐานยุคก่อนประวัติศาสตร์คือวันที่ และเทคนิคการหาวันที่ที่เชื่อถือได้ได้พัฒนามาอย่างต่อเนื่องตั้งแต่คริสต์ศตวรรษที่ 19 หลักฐานเพิ่มเติมาจากการสร้างภาษาพูดโบราณขึ้นมาใหม่ เทคนิคล่าสุดรวมถึงการวิเคราะห์ทางเคมีในด้านนิติเวชเพื่อเปิดเผยการใช้และที่มาของวัสดุ และการวิเคราะห์ทางพันธุกรรมของกระดูกเพื่อกำหนดความสัมพันธ์ทางเครือญาติและลักษณะทางกายภาพของคนยุคก่อนประวัติศาสตร์
คำนิยาม
เริ่มต้น
คำว่า "ก่อนประวัติศาสตร์" สามารถสื่อถึงช่วงเวลาที่ยาวนานตั้งแต่จุดเริ่มต้นของเอกภพหรือโลก แต่ส่วนใหญ่มักสื่อถึงสมัยตั้งแต่เกิดชีวิตบนโลก หรือนับตั้งแต่สิ่งมีชีวิตคล้ายมนุษย์กลุ่มแรกปรากฏขึ้น
สิ้นสุด